

 **REPUBLIKA HRVATSKA**

**KRAPINSKO - ZAGORSKA ŽUPANIJA**

 **GRAD ZLATAR**

 **GRADSKO VIJEĆE**

KLASA:351-01/21-01/04

URBROJ:2211/01-01-21-2

Zlatar, 17. ožujka 2021.

 Na temelju članka 36. stavka 10. Zakona o održivom gospodarenju otpadom („Narodne novine” br. 94/13, 73/17, 14/19 i 98/19) i članka 27. Statuta Grada Zlatara („Službeni glasnik Krapinsko – zagorske županije” br. 36A/13, 9/18 i 9/20) Gradsko vijeće Grada Zlatara na 33. sjednici 17. ožujka 2021. godine donijelo je

**ODLUKU**

**o provedbi posebnih mjera sprječavanja odbacivanja otpada u odnosu na**

**lokacije na kojima je u više navrata utvrđeno nepropisno odbacivanje otpada na**

**području Grada Zlatara za 2021. godinu**

**Članak 1.**

Ovom Odlukom određuju se posebne mjere sprječavanja odbacivanja otpada u odnosu na lokacije na kojima je u više navrata utvrđeno nepropisno odbacivanje otpada, koji je nepoznata osoba odbacila u okoliš.

**Članak 2.**

Temeljem Izvješća o lokacijama i količinama odbačenog otpada te troškovima uklanjanja odbačenog otpada na području Grada Zlatara u 2020. godini, utvrđuju se lokacije na kojima će se provoditi posebne mjere sprječavanja odbacivanja otpad:

* Bizjače – kčbr. 1017/18, k.o. Zlatar,
* Buđovina,
* Petruševec – kčbr. 2328/1, k.o. Belec,
* Donja Selnica – kčbr. 1804, k.o. Belec,
* Ervenik – kčbr. 2689/6 k.o. Zlatar,
* Cetin – kčbr. 1290/1, k.o. Mače,
* Repno – kčbr. 2661/3, k.o. Oštrc.

**Članak 3.**

Na lokacijama navedenim u prethodnom članku, provoditi će se slijedeće posebne mjere sprječavanja odbacivanja otpada:

* učestala kontrola lokacija putem komunalnog redarstva,
* postava znakova upozorenja o zabrani odbacivanja otpada,
* informiranje građana o kontaktu i načinu na koji je moguće prijaviti nepropisno odbacivanje otpada.

**Članak 4.**

 Ova Odluka stupa na snagu osmog dana od dana objave, a objavit će se u ''Službenom glasniku Krapinsko-zagorske županije'' i na mrežnim stranicama Grada Zlatara te dostaviti Ministarstvu zaštite okoliša i energetike na znanje.

PREDSJEDNICA GRADSKOG VIJEĆA

 Danijela Findak

 

 **REPUBLIKA HRVATSKA**

**KRAPINSKO – ZAGORSKA ŽUPANIJA**

 **GRAD ZLATAR**

 **JEDINSTVENI UPRAVNI ODJEL**

KLASA: 351-01/21-01/04

URBROJ: 2211/01-04-01-21-3

Zlatar, ----------2021.

 MINISTARSTVO ZAŠTITE OKOLIŠA

 I ENERGETIKE

 Radnička cesta 80, Zagreb

PREDMET: **Odluka o provedbi posebnih mjera sprječavanja odbacivanja otpada u odnosu na lokacije na kojima je u više navrata utvrđeno nepropisno odbacivanje otpada na području Grada Zlatara za 2021. godinu –** dostavlja se

U prilogu Vam dostavljamo Odluku o provedbi posebnih mjera sprječavanja odbacivanja otpada u odnosu na lokacije na kojima je u više navrata utvrđeno nepropisno odbacivanje otpada na području Grada Zlatara za 2021. godinu koju je usvojilo Gradsko vijeće Grada Zlatara ---------- godine.

S poštovanjem,

 PROČELNIK

 dr.sc. Mladen Krušelj

GRAD ZLATAR

Park hrvatske mladeži 2, Zlatar

tel. 049/466-627

fax. 049/466-703

grad@zlatar.hr